MF «Aukra»

MF «Aukra» (IMO: 7704631) er en norsk-registrert bilferge med hjemsted i Molde som tilhører det norske fergeselskapet Fjord1. Fergen ble bygget i 1978 ved Aukra bruk på øya Gossen i Aukra og ble opprinnelig levert for det norske fergeselskapet Møre og Romsdal Fylkesbåtar (MRF).

 Historie 

 Konstruksjon 
Fergen ble bygget ved det norske verftet Aukra bruk på Gossen i Aukra i Romsdal som verftets byggenummer 65. Fergen ble døpt «Aukra» den 17. mars 1978 ved Aukra bruk og overlevert til det norske fergeselskapet Møre og Romsdal Fylkesbåtar (MRF) den 18. april 1978.

 Hendelser 

 Lørdag 30. mai 2015: Kjørebro kollapset delvis etter avgang fra Valldal fergekai. Ferga var utleid til et brudepar. Ingen omfattende skader.
 Mandag 22. januar 2024: Motorhavari etter røykutvikling. Ferga ble slept til Brattvåg fergekai med 8 passasjerer og 4 besetningsmedlemmer om bord. Ingen personskader.

 Fergen 

 Tekniske spesifikasjoner 

 Størrelse og dimensjoner 
MF «Aukra» har en bruttotonnasje på 813 BT og nettotonnasje på 243 NT.

MF «Aukra» har en største lengde (LOA) på 64,33 meter og en lengde mellom perpendikulærene (LPP) på 57,408 meter. Fergens største bredde måler 11,25 meter. Dypgående stikker fergen 3,47 meter, mens fergens dybde i riss (målt fra underkant av hoveddekksplaten til overkant av kjølplaten) måler 4,20 meter.

 Kapasiteter 
MF «Aukra» har en passasjerkapasitet på 245 passasjerer og en personbilkapasitet på 36 personbiler. Mannskapet er bestående av 4 besetningsmedlemmer.

 Maskin og fremdrift 
Hovedmaskineriet om bord på «Aukra» består av én 6-sylindret MWM dieselmotor av typen TBD 500-6 med ytelse på 904 kW (1 345 BHK), som gir fergen en marsjfart på 12,5 knop.

Fremdriftssystemet er dieselelektrisk og består av to skrupropeller i hver ende med hver sin respektive ror til manøvrering.

 Klasse og register 
MF «Aukra» er klasset i det norske klassifikasjonsselskapet Det Norske Veritas (DNV) og er registrert i Norsk Ordinært Skipsregister (NOR), som er en underavdeling i Sjøfartsdirektoratet.

 Fergesamband betjent av «Aukra» 
PeriodeFergesambandFylkeMerknaderRef.1978–1984Molde–Vestnes–VikebuktMøre og RomsdalOrdinær rute1986Geiranger–HellesyltSommerrute19921993–1996Seivika–Tømmervåg1995Flakk–RørvikTrøndelagOrdinær rute1996 1997–2011Halsa–KanestraumMøre og Romsdal1999–2002Eidsdal–LingeSommerrute2004Bremsnes–KristiansundReserveferge2012Eidsdal–Linge20172022Geiranger–HellesyltVinterrute og sommerrute20232024Brattvåg–DrynaReserveferge

 Galleri 

 Referanser 

 Eksterne lenker 



Kategori:Norske ferger
Kategori:Fjord1-ferger
Kategori:MRF-skip
Kategori:Skip fra 1978
Kategori:Artikler i sjøfart-prosjektet